CELEX: 62020TN0298
Language: hr
Date: 2020-05-22 00:00:00
Title: Predmet T-298/20: Tužba podnesena 22. svibnja 2020. – KD protiv EUIPO-a

10.8.2020   
            
            
               HR
            
            
               Službeni list Europske unije
            
            
               C 262/29
            
         
      Tužba podnesena 22. svibnja 2020. – KD protiv EUIPO-a
      (Predmet T-298/20)
      (2020/C 262/39)
      Jezik postupka: engleski
      
         Stranke
      
      
         Tužiteljica: KD (zastupnici: S. Pappas i N. Kyriazopoulou, odvjetnici)
      
         Tuženik: Ured Europske unije za intelektualno vlasništvo
      
         Tužbeni zahtjev
      
      Tužiteljica od Općeg suda zahtijeva da:
      
                  —
               
               
                  poništi izvješće o ocjeni za razdoblje od 1. siječnja 2019. do 31. prosinca 2019. koje je donio Ured Europske unije za intelektualno vlasništvo, a tužiteljici je dostavljen 11. ožujka 2020.;
               
            
                  —
               
               
                  naloži tuženiku plaćanje iznosa od 3 000 eura tužiteljici na ime naknade nematerijalne štete koju je pretrpjela kao posljedicu izvješća o ocjeni;
               
            
                  —
               
               
                  naloži tuženiku snošenje vlastitih troškova, kao i tužiteljičinih u ovom postupku.
               
            
         Tužbeni razlozi i glavni argumenti
      
      U prilog osnovanosti tužbe tužiteljica ističe tri tužbena razloga.
      
                  1.
               
               
                  Prvi tužbeni razlog, koji se temelji na povredi obveze obrazlaganja jer izvješće o ocjeni bez ikakvog opravdanja sadržava komentare koji su negativniji od onih u prethodnim izvješćima i tako predstavlja očitu pogrešku koja se tiče činjenica, s daljnjom posljedicom onemogućavanja tužiteljice u ostvarenju njezina prava na obranu.
               
            
                  2.
               
               
                  Drugi tužbeni razlog, koji se temelji na tvrdnji da je tuženik povrijedio dužnu pažnju time što nije uzeo u obzir činjenicu da je tužiteljica uspješno provela različite projekte, kao ni njezinu motiviranost i volju za rad, unatoč njezinim obiteljskim i zdravstvenim problemima.
               
            
                  3.
               
               
                  Treći tužbeni razlog, koji se temelji na očitoj pogrešci u ocjeni u pogledu nepodudarnosti između komentara i ocjena i neuzimanja u obzir svih primjenjivih kriterija.
                  Kada je riječ o zahtjevu za naknadu nematerijalne štete, tužiteljica ga opravdava na temelju stvaranja osjećaja boli, tjeskobe i nepravde, što je posljedica nezakonitosti pobijanog izvješća.